Определение на Съда (десети състав) от 1 юли 2021 г. — Ministerul Public
(Дело C‑244/21)
„Преюдициално запитване — Член 53, параграф 2 от Процедурния правилник на Съда — Харта на основните права на Европейския съюз — Член 49 — Принципи на законност и пропорционалност на престъплението и наказанието — Национална съдебна практика, която забранява прилагане на по-благоприятния нов наказателен закон, когато това налага нова преценка на правен извод, който вече е придобил сила на пресъдено нещо — Липса на прилагане на правото на Съюза — Явна липса на компетентност на Съда“
Преюдициални въпроси — Компетентност на Съда — Граници — Искане за тълкуване на Хартата на основните права на Съюза — Национален спор с предмет, който няма никаква връзка с правото на Съюза — Явна липса на компетентност на Съда
(член 6, параграф 1 ДЕС; член 267 ДФЕС; член 51, параграфи 1 и 2 от Хартата на основните права на Европейския съюз; член 53, параграф 2 от Процедурния правилник на Съда)
(вж. т. 25 и 27—30, както и диспозитива)
Диспозитив
Произнасянето по въпроса, отправен от Tribunalul Giurgiu (Окръжен съд Гюргево, Румъния) с акт от 9 април 2021 г., очевидно не е от компетентността на Съда на Европейския съюз.